Տրուխիլիո (Պերու)

Տրուխիլիո (,  , ; ), ծովափնյա քաղաք Պերուի հյուսիսարևմտյան մասում. Լա Լիբերտադ դեպարտամենտի վարչական կենտրոնը։ Բնակչության թվաքանակով Պերուի երրորդ քաղաքն է։ Ընկած է Մոչե գետի զույգ ափերին, Խաղաղ օվկիանոս նրա թափվելու շրջանում, Մոչեի հովտում, որը նախապատմական մոչե և չիմու մշակույթների օրրան է։ 

1820 թվականի դեկտեմբերի 29-ին Տրուխիլիոյի պատմական կենտրոնում է հռչակվել անկախությունն Իսպանիայից, և երկու տարի անց Պերուի Հանրապետության Կոնգրեսը Տրուխիլիոյին շնորհել է «Հայրենիքին հավատարիմ, վաստակաշատ քաղաք» տիտղոսը՝ հաշվի առնելով նրա դերը Պերուի անկախության համար մղված պայքարում։ Տրուխիլիոն համարվում է Պերուում ազատության, արդարադատության, դատական համակարգի հիմնադրման օրրանը։ Երկու անգամ դարձել է երկրի մայրաքաղաքը։ 1932 թվականին քաղաքը դարձել է հեղափոխական պայքարի կենտրոն։

Տրուխիլիոն հայտնի է նաև մի շարք այլ մականուն-պատվանուններով՝ «Հավերժական գարնան քաղաք», «Պերուական ազգային պար «Մարիներա»-ի ոստան» «Պերուական «պասո» ցեղատեսակի ձիու օրրան»։ Այստեղ անց են կացվում ազգային ու միջազգային մասշտաբների բազմաթիվ մշակութային միջոցառումներ, այդ թվում՝ փառատոներ, որոնցից հիշարժան են հակապես «Մարիներա» ազգային պարի, «Տրուխիլիոյի գարուն» և գրքի միջազգային փառատոները which is one of the most important cultural events in the country.: Քաղաքի հետ առնչություն են ունեցել նշանավոր մի շարք գրողներ, նրանց թվում՝ Սեսար Վալյեխոն, Վիկտոր Ռաուլ Այա դե լա Տոռեն... Այս ամենը նկատի առնելով՝ Տրուխիլիոն հռչակվել է «Պերուի մշակույթի մայրաքաղաք»։  

Քաղաքի մերձակայքում են գտնվում նախակոլումբոսյան ժամանակների հուշարձաններ պարունակող երկու կարևորագույն, խոշոր հնավայր՝ հին աշխարհի ամենամեծ կավաշեն քաղաք Չան Չանը, որը 1986 թվականին ընդգրկվել է ՅՈՒՆԵՍԿՕ-ի Համաշխարհային ժառանգության ցանկում, և Արևի ու Լուսնի տաճարը՝ Պերուի ամենամեծ կավաշեն բուրգը։ Բացի այդ, քաղաքի կենտրոնում պահպանվել են գաղութային շրջանի քաղաքացիական և պաշտամունքային բազմաթիվ կառույցներ։

2011 թվականից սկսած՝ քաղաքում առաջ է տարվում Trujillo: Sustainable City պիլոտային ծրագիրը, որը Inter-American Development Bank-ի ու IDB-ի նախաձեռնած Emerging and Sustainable Cities հարթակի բաղկացուցիչ մասն է հանդիսանում։ 2012 թվականից IBM-ի ընտրությամբ Տրուխիլիոն մասնակցում է Smarter Cities Challenge նախագծին՝ նպատակ ունենալով տեխնոլոգիական ճանապարհով բարելավել հանրային փոխադրումներն ու անվտանգությունը։

Քաղաքն ունի միջազգային օդանավակայան։

Ժողովրդագրություն 
 Բնակչության թվաքանակի փոփոխությունները
Ըստ INEI-ի 2014 թվականի տվյալների՝ Տրուխիլիոյի մետրոպոլիսային տարածքը Պերուում բնակչության թվաքանակով զբաղեցնում է երկրորդ տեղը. այստեղ ապրում է 935.147 մարդ (այդ ցուցանիշով զիջում է միայն երկրի մայրաքաղաք Լիմային)։

Կլիմա

Քույր քաղաքներ 
 Տրուխիլիո, Իսպանիա
 Սոլթ Լեյք Սիթի, ԱՄՆ
 Մետեպեկ, Մեքսիկա
 Դեկատուր, Ջորջիա, ԱՄՆ
 Տրուխիլիո, Վենեսուելա
 Տիմիշոարա, Ռումինիա
 Տրուխիլիո, Հոնդուրաս
 Լիմա, Պերու
 Նուրսուլթան, Ղազախստան
 Բարսելոն, Իսպանիա
 Դալլաս, ԱՄՆ
 Մոնտերեյ, Մեքսիկա
 Մանագուա, Նիկարագուա
 Ասունսյոն, Պարագվայ

Պատկերասրահ

Ծանոթագրություններ

Արտաքին հղումներ 

 Map of Trujillo (Wikimapia)
 "Huaca de la luna and Huaca del sol"
 "Huacas del Sol y de la Luna Archaeological Complex", Official Website
 Information on El Brujo Archaeological Complex
 Chan Chan World Heritage Site, UNESCO
 Chan Chan conservation project
 Website about Trujillo, Reviews, Events, Business Directory
 
 
 
 Gallery pictures of Trujillo by Panoramio, Includes Geographical information by various authors
 Colonial Trujillo photos

Պերուի քաղաքներ
Պերուի բնակավայրեր